polyglot-tagger/wikipedia-language-snippets-filtered huggingface dataset:
തെക്കൻ ഏഷ്യയിലേയും തെക്കുകിഴക്കൻ ഏഷ്യയിലേയും ഉഷ്ണമേഖലാ പ്രദേശങ്ങൾ അടങ്ങിയ ഇൻഡോ-മലയൻ ജൈവവ്യവസ്ഥയിൽ കാണപ്പെടുന്ന ഒരു ഫലവൃക്ഷമാണ് ലോംഗൻ . . ചോളപ്പൂവം, പൊരിപ്പൂവം, ചെമ്പുന്ന എന്നെല്ലാം അറിയപ്പെടുന്നു.
രാഷ്ട്രാന്തര പ്രകൃതിസംരക്ഷണ സംഘടനയുടെ ചുവപ്പുപട്ടികയിൽ, ലോംഗൻ അതിജീവനഭീഷണിയോടടുത്തു നിൽക്കുന്ന സസ്യങ്ങൾക്കൊപ്പമാണ്.
1953-ൽ യുഗോസ്ലാവിയയ്ക്ക് ഒരു പുതിയ ഭരണഘടനയുണ്ടായി. ഇതോടെ രാജ്യത്തിന് പ്രസിഡന്റ് എന്ന ഭരണാധിപ പദവി പുതിയതായി സൃഷ്ടിക്കപ്പെട്ടു. ഇക്കാലംവരെ പ്രധാനമന്ത്രിയായി തുടർന്നിരുന്ന ടിറ്റോ ഇതോടെ പ്രസിഡന്റായി തെരഞ്ഞെടുക്കപ്പെട്ടു. ഇന്ത്യൻ പ്രധാനമന്ത്രി ജവാഹർലാൽ നെഹ്റുവിനോടും ഈജിപ്ഷ്യൻ പ്രസിഡന്റ് നാസ്സറോടുമൊപ്പം ടിറ്റോ ചേരിചേരാ പ്രസ്ഥാനത്തിന് നേതൃത്വം നൽകി. 1961 സെപ്.-ൽ ബെൽഗ്രേഡിൽവച്ച് ചേരിചേരാ രാഷ്ട്രങ്ങളുടെ സമ്മേളനം വിളിച്ചുകൂട്ടുവാൻ മുൻകൈയെടുത്തതും ടിറ്റോ ആയിരുന്നു. 1974-ൽ ടിറ്റോയെ യുഗോസ്ലാവിയയുടെ ആജീവനാന്ത പ്രസിഡന്റായി തെരഞ്ഞെടുത്തു. 1980 മേയ് 4-ന് യുഗോസ്ലാവിയയിലെ ലുബ്നാലായിൽ ഇദ്ദേഹം നിര്യാതനായി. ടിറ്റോയുടെ ബഹുമാനാർഥം യുഗോസ്ലാവിയയിലെ മൊണ്ടെനിഗ്രോ റിപ്പബ്ലിക്കിന്റെ തലസ്ഥാനത്തിന് 1946-ൽ ടിറ്റോഗ്രാഡ്' എന്ന പേരു നൽകിയിരുന്നു. ഭരണപരമായ പരിവർത്തനങ്ങളുണ്ടായപ്പോൾ 1992-നുശേഷം ഈ സ്ഥലം പൊദ്ഗോറിക്ക' എന്ന പഴയ പേരിൽ വീണ്ടും അറിയപ്പെടാൻ തുടങ്ങി.
യുഗോസ്ലാവിയയുടെ മുൻ പ്രസിഡന്റും ചേരിചേരാ പ്രസ്ഥാനത്തിന്റെ ആദ്യകാല നേതാവുമായിരുന്നു ജോസിപ് ബ്രോസ് ടിറ്റോ . രണ്ടാം ലോകയുദ്ധാനന്തരം യുഗോസ്ലാവിയയിൽ കമ്യൂണിസ്റ്റു ഭരണം സ്ഥാപിക്കുന്നതിനു നേതൃത്വം നൽകിയത് ഇദ്ദേഹം ആയിരുന്നു. ജോസിപ് ബ്രോസ് എന്ന് പേരുണ്ടായിരുന്ന ഇദ്ദേഹം പിൽക്കാലത്ത് ടിറ്റോ' എന്ന പേര് സ്വീകരിച്ചു. മാർഷൽ ടിറ്റോ എന്ന പേരിൽ ഇദ്ദേഹം അന്താരാഷ്ട്രതലത്തിൽ ഖ്യാതി നേടി.
റിച്ചാർഡ് ജി. വിൽക്കിൻസൺ സാമൂഹ്യ അസമത്വവും ആരോഗ്യാവസ്ഥയും തമ്മിലുള്ള ബന്ധത്തെ കുറിച്ച് പഠനം നടത്തുന്ന ബ്രിട്ടീഷ് ഗവേഷകനാണ്. നോട്ടിംഗ്‌ഹാം സർവ്വകലാശാലയിൽ സോഷ്യൽ എപിഡെമിയോളജി വിഭാഗത്തിൽ എമിറേറ്റസ് പ്രൊഫസറായിരിക്കേ 2008ൽ വിരമിച്ചു. ഇപ്പോൾ ലണ്ടൻ യൂണിവേർസിറ്റി കോളെജിൽ ഓണററി പ്രൊഫസറായും യോർക്ക് യൂണിവേർസിറ്റിയിൽ വിസിറ്റിങ് പ്രൊഫസറായും സേവനമനുഷ്ഠിച്ചു വരുന്നു.
ലയ്‌ടൺ പാർക്ക് സ്ക്കൂൾ, ലണ്ടൺ സ്ക്കൂൾ ഓഫ് എക്കണോമിക്സ്, പെൻസിൽവാനിയ യൂണിവേസിറ്റി, നോട്ടിംഗ്‌ഹാം യൂണിവേർസിറ്റി എന്നിവിടങ്ങളിലായി വിദ്യാഭ്യാസം പൂർത്തിയാക്കി."- " എന്നതായിരുന്നു ഗവേഷണ വിഷയം. .
2008ൽ നോട്ടിങ്‌ഹാം സർവ്വകലാശാലയിൽ സോഷ്യൽ എപ്പിഡെമിയോളജി പ്രൊഫസറായിരിക്കേ ജോലിയിൽ നിന്നും വിരമിച്ചു. 2009ൽ കാറ്റ് പിക്കറ്റുമായി ചേർന്ന് കൂടുതൽ മെച്ചപ്പെട്ട സാമ്പത്തിക സമതുലിതാവസ്ഥക്കു വേണ്ടി പ്രവർത്തിക്കുന്നതിനും അതിന്റെ ഗുണങ്ങൾ പ്രചരിപ്പിക്കുന്നതിനും വേണ്ടിയുള്ള രൂപീകരിച്ചു.
എന്ന ആദ്യകൃതി 1973ൽ പ്രസിദ്ധീകരിച്ചു. നോട്ടിങ്‌ഹാം യൂണിവേർസിറ്റിയിലെ കമ്യൂണിറ്റി ഹെൽത്ത് ഡിപ്പാർട്ട്മെന്റിൽ ഗവേഷക വിദ്യാർത്ഥിയായിരുന്ന കാലത്തു തന്നെ സാമൂഹ്യാവസ്ഥയും ആരോഗ്യനിലയും തമ്മിലുള്ള ബന്ധത്തെ കുറിച്ച് വിശദമായ കമ്പ്യൂട്ടർ വിശകലനം ഇദ്ദേഹം നടത്തിയിരുന്നു.
2009ൽ പ്രസിദ്ധികരിച്ച എന്ന പുസ്തകമാണ് അദ്ദേഹത്തെ ഏറെ പ്രശസ്തനാക്കിയത്. ഇത് കാറ്റ് പിക്കറ്റ് എന്ന മറ്റൊരു ഗവേഷകനുമായി ചേർന്ന് രചിച്ച കൃതിയാണ്. സാമ്പത്തിക അസമത്വം എങ്ങനെ സാമൂഹ്യപ്രശ്നങ്ങൾക്ക് കാരണമാകുന്നു എന്നാണ് ഇത് ചർച്ച ചെയ്യുന്നത്.
1976 ഡിസംബർ 16ന് ' ' എന്ന കൃതി പുറത്തുവന്നു. ഡേവിഡ് എന്നൽസ് ആ സമയത്ത് സാമൂഹ്യ സേവനങ്ങൾക്കു വേണ്ടിയുള്ള സ്റ്റേറ്റ് സെക്രട്ടറിയായിരുന്നു. 2001ൽ സസക്സ് സർവ്വകലാശാലയിലെ സീനിയർ റിസർച്ച് ഫെല്ലോ ആയി.
മുഖ്യമായും മൈക്രോസോഫ്റ്റ്‌ വിൻഡോസ്‌ തലത്തിൽ പ്രവർത്തിക്കുന്ന മൈക്രോസോഫ്റ്റ്‌ ഇറക്കിയ ഒരു സോഫ്റ്റ്‌വെയർ ഫ്രെയിംവർക്ക്‌ ആണ് ഡോട്ട് നെറ്റ് ഫ്രെയിം വർക്ക്‌. ഡോട്ട് നെറ്റ് ഫ്രെയിം വർക്ക്‌ ഒരു പൊതു ക്ലാസ് ശേഖരമായി പ്രവർത്തിച്ച്, മറ്റു ഭാഷയിൽ എഴുതപെടുന്ന കമ്പ്യുട്ടർ നിർദ്ദേശങ്ങൾ ഒരു മധ്യസ്ഥ കമ്പ്യുട്ടർ ഭാഷയിലേക്ക് മാറ്റുന്നു. ഇത് ഒരു ഇന്റപ്രട്ടർ ഉപയോഗിച്ചുകൊണ്ട് പ്രവർത്തനസമയത്തോ അല്ലെങ്കിൽ പ്രസിദ്ധികരണ സമയത്തോ കമ്പ്യുട്ടറിന്റെ ആർക്കിടെക്ച്ചറിനനുസരിച്ചുള്ള നിർദ്ദേശങ്ങളായി മാറ്റുന്നു. ഡോട്ട് നെറ്റ് ഫ്രെയിം വർക്കിനുവേണ്ടി എഴുതപ്പെട്ട പ്രോഗ്രാമുകൾ ഒരു സോഫ്റ്റ്‌വെയർ പരിസ്ഥിതിയിൽ പ്രവർത്തിക്കുന്നു , ഇതിനെ കോമൺ ലാങ്വേജ് റൺടൈം എന്നു പറയുന്നു, ഇത് ഭദ്രതയും, ശേഖരണ നടത്തിപ്പ്, എക്സപ്ഷൻ കൈകാര്യം തുടങ്ങിയവ നടത്തുന്ന ഒരു ആപ്ലിക്കേഷൻ വെർച്വൽ മെഷീൻ ആയി വർത്തിക്കുന്നു. ഈ ക്ലാസ് ശേഖരവും, ആപ്ലിക്കേഷൻ വെർച്വൽ മെഷീനും ചേന്നതാണ് ഡോട്ട് നെറ്റ് ഫ്രെയിം വർക്ക്‌. വിൻഡോസ് ഉപകരണങ്ങളിൽ പോഗ്രാമിങ്ങ് ലളിതമാക്കാൻ ഇത് ഉപകരിക്കുന്നു.
നെറ്റ് ഫ്രെയിംവർക്ക് ഉപയോഗിച്ച് എഴുതിയ കമ്പ്യൂട്ടർ കോഡിനെ "നിയന്ത്രിത കോഡ്" എന്ന് വിളിക്കുന്നു. എഫ്‌സി‌എല്ലും സി‌എൽ‌ആറും ഒരുമിച്ച് .നെറ്റ് ഫ്രെയിംവർക്കിൽ ഉൾക്കൊള്ളുന്നു.
നെറ്റ് ഫ്രെയിംവർക്ക് മൊബൈൽ കമ്പ്യൂട്ടിംഗ്, എബെഡഡ് ഉപകരണങ്ങൾ, ഇതര ഓപ്പറേറ്റിംഗ് സിസ്റ്റങ്ങൾ, വെബ് ബ്രൗസർ പ്ലഗ്-ഇന്നുകൾ എന്നിവ ടാർഗെറ്റുചെയ്യുന്ന .നെറ്റ് പ്ലാറ്റ്ഫോമുകളുടെ ഒരു കുടുംബത്തിലേക്ക് നയിച്ചു. ഫ്രെയിംവർക്കിന്റെ റെഡ്യൂസ്ഡ് പതിപ്പ്, .നെറ്റ് കോംപാക്റ്റ് ഫ്രെയിംവർക്ക്, വിൻഡോസ് സിഇ പ്ലാറ്റ്ഫോമുകളിൽ ഉൾപ്പെടെ, സ്മാർട്ട്ഫോണുകൾ പോലുള്ള വിൻഡോസ് മൊബൈൽ ഉപകരണങ്ങൾ ലഭ്യമാണ്. .നെറ്റ് മൈക്രോ ഫ്രെയിംവർക്ക് വളരെ റിസോഴ്‌സ് നിയന്ത്രിത എബെഡഡ് ഉപകരണങ്ങളെയാണ് ലക്ഷ്യമിടുന്നത്. സിൽ‌വർ‌ലൈറ്റ് ഒരു വെബ് ബ്രൗസർ‌ പ്ലഗിൻ‌ ആയി ലഭ്യമാണ്. നിരവധി ഓപ്പറേറ്റിംഗ് സിസ്റ്റങ്ങൾക്കായി മോണോ ലഭ്യമാണ്, ഇത് ജനപ്രിയ സ്മാർട്ട്ഫോൺ ഓപ്പറേറ്റിംഗ് സിസ്റ്റങ്ങളിലും ഗെയിം എഞ്ചിനുകളിലും ഇച്ഛാനുസൃതമായി മാറ്റം വരുത്തുവാൻ സാധിക്കുന്നു. .നെറ്റ് കോർ യൂണിവേഴ്സൽ വിൻഡോസ് പ്ലാറ്റ്ഫോം , ക്രോസ്-പ്ലാറ്റ്ഫോം, ക്ലൗഡ് കമ്പ്യൂട്ടിംഗ് വർക്ക് ലോഡുകൾ എന്നിവ ലക്ഷ്യമിടുന്നു.
നെറ്റ് ഫ്രെയിംവർക്ക് പ്രൊപ്രൈറ്ററി സോഫ്റ്റ്വെയറായി പ്രവർത്തനം ആരംഭിച്ചു, എന്നിരുന്നാലും സോഫ്റ്റ്വെയർ സ്റ്റാക്ക് ആദ്യ പതിപ്പിന് മുമ്പുതന്നെ സ്റ്റാൻഡേർഡ് ചെയ്യാൻ കമ്പനി തീരുമാനിച്ചു. സ്റ്റാൻ‌ഡേർ‌ഡൈസേഷൻ‌ ശ്രമങ്ങൾ‌ ഉണ്ടായിരുന്നിട്ടും, ഡെവലപ്പർ‌മാർ‌, പ്രധാനമായും സ്വതന്ത്ര, ഓപ്പൺ സോഴ്സ് സോഫ്റ്റ്‌വെയർ കമ്മ്യൂണിറ്റികളിലുള്ളവർ‌, തിരഞ്ഞെടുത്ത നിബന്ധനകളോടും സ്വതന്ത്രവും ഓപ്പൺ‌ സോഴ്‌സ് നടപ്പാക്കലിന്റെയും സാധ്യതകൾ‌ പ്രകടിപ്പിച്ചു, പ്രത്യേകിച്ച് സോഫ്റ്റ്വെയർ‌ പേറ്റന്റുകളെക്കുറിച്ച്. അതിനുശേഷം, കമ്മ്യൂണിറ്റി വികസിപ്പിച്ച സോഫ്റ്റ്‌വെയർ പ്രോജക്റ്റിന്റെ സമകാലിക മാതൃകയെ കൂടുതൽ അടുത്തറിയാൻ മൈക്രോസോഫ്റ്റ് .നെറ്റ് ഡെവലപ്മെന്റ് പ്രവർത്തനങ്ങൾ മാറ്റിവെച്ചു, പേറ്റന്റിന് ഒരു അപ്‌ഡേറ്റ് നൽകുന്നത് ഉൾപ്പെടെ ആശങ്കകൾ പരിഹരിക്കാമെന്ന് വാഗ്ദാനം ചെയ്തു.
യൂസർ ഇന്റർഫേസ്, ഡാറ്റ ആക്സസ്, ഡാറ്റാബേസ് കണക്റ്റിവിറ്റി, ക്രിപ്റ്റോഗ്രഫി, വെബ് ആപ്ലിക്കേഷൻ ഡെവലപ്മെന്റ്, ന്യൂമെറിക് അൽ‌ഗോരിതംസ്, നെറ്റ്‌വർക്ക് കമ്മ്യൂണിക്കേഷൻസ് എന്നിവ എഫ്‌സി‌എൽ നൽകുന്നു. പ്രോഗ്രാമർമാർ അവരുടെ സോഴ്‌സ് കോഡ് .നെറ്റ് ഫ്രെയിംവർക്കും മറ്റ് ലൈബ്രറികളുമായി സംയോജിപ്പിച്ച് സോഫ്റ്റ്വെയർ നിർമ്മിക്കുന്നു. വിൻഡോസ് പ്ലാറ്റ്‌ഫോമിനായി സൃഷ്‌ടിച്ച മിക്ക പുതിയ ആപ്ലിക്കേഷനുകളും ഉപയോഗിക്കാൻ ഉദ്ദേശിച്ചുള്ളതാണ് ഈ ഫ്രെയിംവർക്ക്. വിഷ്വൽ സ്റ്റുഡിയോ .നെറ്റ് സോഫ്റ്റ്വെയറിനായിയുള്ള ഇന്റഗ്രേറ്റഡ് ഡെവലപ്മെന്റ് എൺവയൺമെന്റ് മൈക്രോസോഫ്റ്റ് നിർമ്മിക്കുന്നു.
അവസാദങ്ങളിലെ ലയനസ്വഭാവമുള്ള ധാതവ ഘടകങ്ങൾ, അവയിലൂടെ ഊറിയിറങ്ങുന്ന ലായനിയിൽ ലയിക്കുകയോ ലായനിയാൽ മാറ്റം ചെയ്യപ്പെടുകയോ പുനഃസ്ഥാപിക്കപ്പെടുകയോ ചെയ്യുന്നു. അവസാദ ഘടകങ്ങൾക്കിടയിലെ രന്ധ്രങ്ങൾ മിക്കപ്പോഴും ലായനിയിൽ നിന്നും ഘനീഭവിക്കപ്പെടുന്ന ധാതവങ്ങളാൽ മൂടപ്പെട്ടിരിക്കും. ചിലപ്പോൾ ഇത് ധാതുക്കളുടെ അമിത വളർച്ചയ്ക്കും കാരണമാകാം. അസ്ഥിരധാതവങ്ങളാണ് പൊതുവേ ലായനിയാൽ മാറ്റംചെയ്യപ്പെട്ട് പുനഃക്രിസ്റ്റലീകരണത്തിന് വിധേയമാകുന്നത്. പുനഃക്രിസ്റ്റലീകരണത്തോടെ ഇവയ്ക്ക് കൂടുതൽ കാഠിന്യവും സ്ഥിരതയും ലഭിക്കുന്നു. പുനഃസ്ഥാപന പ്രക്രിയയിൽ ധാതവങ്ങളുടെ ലയനവും ഘനീഭവനവും ഒരേസമയത്ത് നടക്കുന്നതിനാൽ അവസാദ ധാതവ ഘടകങ്ങൾ രാസികവും ഘടനാപരവുമായ പരിവർത്തനങ്ങൾക്കും വിധേയമാകുന്നു. എന്നാൽ പുനഃക്രിസ്റ്റലീകരണത്തിൽ ഒരു ധാതു മാത്രമാണ് ലയനത്തിനും പുനഃഘനീഭവനത്തിനും വിധേയമാകുന്നത്. ഈ പ്രക്രിയയിൽ ധാതുസംയോഗത്തിനും ആന്തരിക ഘടനയ്ക്കും വിരളമായി മാത്രമേ പരിവർത്തനം സംഭവിക്കുന്നുള്ളൂ.
നിക്ഷേപിത അവസാദങ്ങൾക്ക്, അപക്ഷയത്തിനും കായാന്തരീകരണത്തിനും മുൻപ് ഉണ്ടാകുന്ന ഭൗതിക-രാസ-ജൈവ പരിവർത്തനങ്ങളെ ഡയജെനിസിസ് എന്നു പറയുന്നു. ഇതിനെ പ്രസംഘനനം എന്നും അറിയപ്പെടുന്നു. ഇതിന്റെ ഫലമായി അവസാദങ്ങളുടെ ഘടനയ്ക്കും ധാതുസംയോഗത്തിനും മാറ്റം സംഭവിക്കുന്നു. ഡയജെനിസിസിന് വിധേയമാകുന്ന അവസാദങ്ങളുടെ രൂപീകരണ പ്രക്രിയയെ സിൻജെനിസിസ് എന്നു വിളിക്കുന്നു. അവസാദങ്ങളുടെ നിക്ഷേപണാനന്തരമാണ് ഡയജെനിറ്റിക് പ്രക്രിയ ആരംഭിക്കുന്നതെങ്കിലും ജലത്തിന്റെ സംസർഗത്തിൽ അവസാദങ്ങൾക്ക് ചില പരിവർത്തനങ്ങൾ സംഭവിക്കാറുണ്ട്. ജലത്തിന്റെ സാന്നിധ്യത്തിൽ അവസാദങ്ങൾക്കുണ്ടാകുന്ന പരിവർത്തനങ്ങളെ പൊതുവേ ഹാൾമിറോലൈസിസ് എന്നു വിശേഷിപ്പിക്കുന്നു. ഭൂരിഭാഗം അവസാദനിക്ഷേപങ്ങളിലും സംജാതമാകുന്ന ഡയജെനിറ്റിക് പരിവർത്തനങ്ങൾ പ്രകടവും ദൃഷ്ടി ഗോചരവുമായിരിക്കും. ഉന്നതമർദത്തിലും ഉയർന്ന ഊഷ്മാവിലും അവസാദങ്ങൾക്കുണ്ടാകുന്ന പരിവർത്തനങ്ങളെ ഡയജെനിസിസിന്റെ പരിധിയിൽ ഉൾപ്പെടുത്താറില്ല.
ലയനം, നിക്ഷേപണം, പുനഃസ്ഥാപനം, സംശ്ലേഷണം, അവക്ഷേപണം എന്നിവയാണ് പ്രധാന ഡയജെനിറ്റിക് പ്രക്രിയകൾ. അവസാദങ്ങളുടെ നിക്ഷേപണ പ്രക്രിയയ്ക്ക് ഒപ്പമോ, നിക്ഷേപണാനന്തരമോ ആയിരിക്കാം ഇവ ഡയജെനിസിസിന് വിധേയമാകുന്നത്. മിക്കപ്പോഴും നിക്ഷേപണ പരിസ്ഥിതിക്ക് ആനുപാതികമായിട്ടായിരിക്കും മാറ്റങ്ങൾ സംഭവിക്കുക. അവസാദ നിക്ഷേപണ പരിസ്ഥിതിയുടെ ഭൌതികവും രാസപരവുമായ സവിശേഷതകളാണ് ഡയജെനിസിസിനെ നിയന്ത്രിക്കുന്നതെന്ന് സ്ഥിരീകരിച്ചിട്ടുണ്ട്.
ചില അവസാദനിക്ഷേപങ്ങൾ നിക്ഷേപണ പ്രക്രിയയോടൊപ്പം തന്നെ കാഠിന്യമുള്ള ശിലകളായി രുപാന്തരപ്പെടാറുണ്ട്. ബാഷ്പീകരണാനന്തരം ഘനീഭവിക്കപ്പെടുന്ന ധാതു നിക്ഷേപങ്ങൾ, ഗുഹാനിക്ഷേപങ്ങൾ, ഉറവനിക്ഷേപങ്ങൾ എന്നിവ ഇത്തരം ശിലാനിക്ഷേപങ്ങൾക്ക് ഉദാഹരണങ്ങളാണ്. സംശ്ലേഷണം, പുനഃക്രിസ്റ്റലീകരണം, അവക്ഷേപണം എന്നിവയാണ് അവസാദ ശിലാ രൂപീകരണത്തെ സ്വാധീനിക്കുന്ന സുപ്രധാന ഡയജെനിറ്റിക് പ്രക്രിയകൾ.
സംശ്ലേഷണം, പരിശോഷം മൃദു അവസാദ ഘടകങ്ങളുടെ രൂപവൈകൃതം എന്നിവയാണ് ഡയജെനിസിസിലെ പ്രധാന ഭൗതിക പ്രതിഭാസങ്ങൾ. ലയനം, ഖാദനം അഥവാ ക്ഷാരണം, വർണഹരണം, ഒക്സീകരണം, നിരോക്സീകരണം, പുനഃക്രിസ്റ്റലീകരണം, അവക്ഷേപണം എന്നിവയാണ് മുഖ്യരാസമാറ്റങ്ങൾ. അവസാദഘടകങ്ങളുടെ സംയോജനം, വിയോജനം, ജൈവസംയുക്തങ്ങളുടെ സംശ്ലേഷണം തുടങ്ങിയവ ജൈവ-രാസപ്രക്രിയകളിൽ ഉൾപ്പെടുന്നു.
ദുര്യോധനൻ മലയനോട് പാണ്ഡവരെ ഛായാവധം ചെയ്യാൻ ആവശ്യപ്പെടുന്നു. മലയൻ ആദ്യം ഈ ആവശ്യം നിരാകരിക്കുന്നു. ഈ നികൃഷ്ടകൃത്യം ഒഴിവാക്കാൻ വേണ്ടി ആനയുടെ മുട്ട തുടങ്ങി അസാദ്ധ്യമായ പല സാമഗ്രികളും അയാൾ ആവശ്യപ്പെടുന്നു. ഇത്ര സങ്കീർണ്ണമായ ഒരു പദ്ധതി വിജയിക്കണമെങ്കിൽ ദുര്യോധനന്റെ സഹോദരിയായ ദുശ്ശളയെ ബലി കൊടുക്കണമെന്നു വരെ അയാൾ നിബന്ധന വെക്കുന്നു. ഒടുവിൽ ക്രോധാക്രാന്തനായ ദുര്യോധനൻ മലയന്റെ തല വെട്ടുമെന്നു ഭീഷണിപ്പെടുത്തുകയും വേറെ വഴിയില്ലാതെ മലയൻ കണ്ണാടി ഉപയോഗിച്ച് പാണ്ഡവരെ മൃതപ്രായരാക്കുകയും ചെയ്യുന്നു.
കേരളത്തിലെ പ്രാചീനമായ ഒരു ആഭിചാരക്രിയയായ നിഴൽക്കുത്ത് എന്ന ആശയത്തെ അടിസ്ഥാനമാക്കി കഥകളി പണ്ഡിതനും ചട്ടമ്പി സ്വാമികളുടെ സമകാലീനനും പ്രശിഷ്യനുമായിരുന്ന പന്നിശ്ശേരി നാണു പിള്ള എഴുതി ചിട്ടപ്പെടുത്തിയ കഥകളിയിലെ ഒരു കഥയാണു് നിഴൽക്കുത്തു്. മൂലമഹാഭാരതത്തിൽ നിന്നും തെല്ലു വ്യത്യസ്തമായി, തമിഴ് ശൈലിയിൽ രൂപം കൊണ്ട വേലഭാരതം ആണു് ഇക്കഥയുടെ അടിസ്ഥാനം. കഥയിലെ പ്രാധാന്യമുള്ള വേഷങ്ങളാണു് മലയനും മലയത്തിയും.
മലയന്റെ കഴിവുകൾ യഥാർത്ഥമാണോ എന്നു മുൻ‌കൂട്ടി പരീക്ഷിക്കാൻ ദുര്യോധനൻ തീരുമാനിക്കുന്നു. അതിനായി ത്രിഗർത്തൻ എന്ന അനുയായിയെ കവാടത്തിനരികിൽ കാവൽ നിർത്തുന്നു. മലയൻ എത്തുമ്പോൾ ത്രിഗർത്തൻ അയാളോട് എതിരിടുന്നു. മലയനാകട്ടെ, തന്റെ മന്ത്രവിദ്യ ഉപയോഗിച്ച് ത്രിഗർത്തനെ ഒരു ദണ്ഡ് ആക്കി മാറ്റുന്നു. എങ്കിലും, ഉടനെത്തന്നെ അയാൾക്കു പഴയ രൂപം നൽകുകയും, കൊട്ടാരത്തിൽ പ്രവേശിക്കുകയും ചെയ്യുന്നു.
കാട്ടിൽ, ആഭിചാരക്രിയ ചെയ്യാൻ മിടുക്കനായിരുന്ന ഒരു മലയൻ ഉണ്ടായിരുന്നു. അയാൾക്കു് ഒരാളുടെ പ്രതിബിംബം കണ്ണാടിയിൽ കണ്ടിട്ട് ആ പ്രതിബിംബത്തെ വധിക്കുന്നതു വഴി, ആ ആളെത്തന്നെ വധിക്കാനുതകുന്ന വിശേഷപ്പെട്ട മന്ത്രവിദ്യ അറിയാമായിരുന്നു. ദുര്യോധനൻ മലയനെ രാജധാനിയിലെത്താൻ സന്ദേശവാഹകനെ അയച്ചു വിളിപ്പിക്കുന്നു.
ദുര്യോധനൻ നൽകിയ പലവിധം സമ്മാനങ്ങളുമായി മലയൻ വീട്ടിലേക്കു തിരിക്കുന്നു. പക്ഷേ, വിവരമറിഞ്ഞ് അയാളുടെ ഭാര്യ, മുമ്പ് പാണ്ഡവരുടെ ഒരു ദാസി കൂടിയായിരുന്ന മലയത്തി കോപം സഹിക്കാനാവാതെ, സ്വന്തം മകനെ ഇരുകാലുകളും വിടർത്തിപ്പിളർന്നു് കൊന്നുകളയുന്നു. ഇതോടെ മലയൻ ദുഃഖപരിച്ഛിന്നനായിത്തീർന്നു.
ഏതു വിധേനയും പാണ്ഡവരെ ഉന്മൂലനാശനം ചെയ്യണമെന്നു നിശ്ചയിച്ചിരുന്ന ദുര്യോധനൻ ലക്ഷ്യനിവൃത്തിയ്ക്കുവേണ്ടി പല വഴികളും നോക്കി. പക്ഷേ, ഒന്നു പോലും വിജയിച്ചില്ല. ഒടുവിൽ ദുർമന്ത്രവാദം കൊണ്ട് അവരെ നശിപ്പിക്കാം എന്നു തീരുമാനിച്ചു.
മലയത്തി ശ്രീകൃഷ്ണന്റെ സമീപത്തേക്കു് ഓടിച്ചെന്നു് ഉണ്ടായ സംഭവമെല്ലാം വിവരിക്കുന്നു. കൃഷ്ണൻ എല്ലാം കേട്ടറിഞ്ഞ് പാണ്ഡവരേയും മലയന്റെ പുത്രനേയും പുനർജ്ജീവിപ്പിക്കുന്നു. അതിനുശേഷം മലയനേയും മലയത്തിയേയും സമാശ്വസിപ്പിക്കുന്നു.
തൂണിൽ കെട്ടിനിർത്തിയുള്ള വധശിക്ഷ 'വൈദഗ്ദ്ധ്യത്തോടെ' നടപ്പാക്കുമ്പോൾ പ്രതിയുടെ ശരീരഭാഗങ്ങൾ കീഴെനിന്ന് മുകളിലേയ്ക്ക് ക്രമാനുഗതമായി പൊള്ളും. അധികനേരത്തെ പീഠകൾക്കൊടുവിലായിരിക്കും മരണം സംഭവിക്കുക. രണ്ടുമണിക്കൂറിലേറെ സമയത്തിനു ശേഷമാണ് മരണം സംഭവിച്ചതെന്ന് പല രേഖകളുണ്ട്. ചില വധശിക്ഷകളിൽ തീപ്പൊള്ളലിനൊപ്പം പ്രതിയുടെ കഴുത്തു മുറുക്കുകയും ചെയ്യുമായിരുന്നുവത്രേ. ഈ ശിക്ഷയുടെ അവസാന കാലത്ത് അരമണിക്കൂറോളം തൂക്കിലേറ്റി വധശിക്ഷ നടപ്പാക്കിയ ശേഷമായിരുന്നുവത്രേ ഇംഗ്ലണ്ടിൽ തിവച്ചിരുന്നത്. ഇംഗലണ്ടിലെ പല സ്ഥലങ്ങളിലും വധശിക്ഷ വിധിക്കപ്പെടുന്ന സ്ത്രീകളെ നാലു മീറ്ററോളം ഉയരമുള്ള ഒരു കോലിനു മുകളിൽ ഇരുത്തി ചങ്ങലകൾ കൊണ്ട് ബന്ധിച്ച ശേഷമായിരുന്നു തീവച്ചിരുന്നത്. തീപിടിക്കാൻ സഹായിക്കുന്ന വസ്തുക്കൾ ശരീരത്തിൽ പുരട്ടുകയും ചെയ്യുമായിരുന്നുവത്രേ.
1790-ൽ സർ ബെഞ്ചമിൻ ഹാമ്മറ്റ് ബ്രിട്ടനിലെ പാർലമെന്റിൽ ചുട്ടുകൊല്ലൽ അവസാനിപ്പിക്കാനുള്ള പ്രമേയം അവതരിപ്പിച്ചു. അദ്ദേഹം ലണ്ടനിലെ ഷറീഫ് ആയിരുന്നപ്പോൾ കാതറീൻ മർഫി എന്ന സ്ത്രീയെ ചുട്ടുകൊല്ലാനുള്ള നിർദ്ദേശം ലഭിക്കുകയുണ്ടായി. തൂക്കിക്കൊന്ന ശേഷമായിരുന്നു അദ്ദേഹം ഈ ശിക്ഷ നടപ്പാക്കിയത്. നിയമപ്രകാരം ഈ കുറ്റത്തിന് അദ്ദേഹത്തിനെയും കുറ്റക്കാരനായി കാണാവുന്നതാണ്. ഇതുപോലെ മറ്റുള്ളവരും കഴിഞ്ഞ 50 വർഷമായി ബ്രിട്ടനിൽ ഇത്തരം വധശിക്ഷ നടപ്പാക്കുന്നുണ്ടായിരുന്നില്ലത്രേ. ഇതെത്തുടർന്ന് രാജ്യദ്രോഹ നിയമം പാസാക്കുകയും ചുട്ടുകൊല്ലൽ ഉപേക്ഷിക്കപ്പെടുകയും ചെയ്തു.
ജൂതമതത്തിനെതിരായി ഹാഡ്രിയൻ ചക്രവർത്തി പുറപ്പെടുവിച്ച ശാസനങ്ങളെ ധിക്കരിച്ചതിന് ജൂത റാബി ഹനീനാ ബെൻ ടെറാഡിയോൺ എന്നയാളെ ചുട്ടുകൊന്നിരുന്നുവത്രേ. താൽമണ്ടിൽ വിവരിച്ചിരിക്കുന്നത് ടെറാഡിയോണേ പച്ചപ്പുല്ലുകൾ കൊണ്ടുണ്ടാക്കിയ ഒരു ചിതയിൽ വച്ചശേഷം തീകൊടുക്കുകയും നനഞ്ഞ കമ്പിളി അയാളുടെ നെഞ്ചത്തുവച്ച് പീഡനത്തിന്റെ ആക്കം കൂട്ടിയിരുന്നിവെന്നുമാണ്. റാബി ധൈര്യപൂർവം മരണത്തെ നേരിടുന്നതുകണ്ട് അലിവു തോന്നിയ ആരാച്ചാർ കമ്പിളി മാറ്റുകയും വേഗം തീ കത്തുവാൻ വേണ്ടി കാറ്റു വീശിക്കൊടുക്കുകയും ചെയ്തശേഷം സ്വയം ചിതയിൽ ചാടി മരിച്ചുവെന്നാണ് വിവരണം.
മന്ത്രവാദിനീ വേട്ടയിലും റോമൻ കത്തോലിക്കരും പ്രൊട്ടസ്റ്റന്റ് വിശ്വാസികളും ചുട്ടുകൊല്ലൽ ഉപയോഗിച്ചിരുന്നു. 1532-ലെ കോൺസ്റ്റിട്യൂറ്റിയോ ക്രിമിനാലിസ് കരോലിന എന്ന നിയമസംഹിത മന്ത്രവാദം ഹോളി റോമൻ സാമ്രാജ്യമാകെ ക്രിമിനൽ കുറ്റമായി പരിഗണിക്കണം എന്ന് വ്യവസ്ഥ ചെയ്തിരുന്നു. മറ്റൊരാളെ ഉപദ്രവിക്കാനാണ് മന്ത്രവാദം ചെയ്തതെങ്കിൽ അയാളെ തൂണിൽ കെട്ടി ചുട്ടുകൊല്ലണം എന്നായിരുന്നു നിയമം. 1572-ൽ സാക്സണിയിലെ എലക്റ്ററായിരുന്ന അഗസ്റ്റസ് ഭാവിപ്രവചനം പോലെയുള്ള മന്ത്രവാദത്തിനും ചുട്ടുകൊല്ലൽ ശിക്ഷ നൽകാൻ വ്യവസ്ഥ ചെയ്തു.
1536-ലെ പ്രൊട്ടസ്റ്റന്റ് നവീകരണത്തെത്തുടർന്ന് ഡെന്മാർക്കിൽ മന്ത്രവാദിനികളെന്ന് ആരോപിച്ച് സ്ത്രീകളെ ചുട്ടുകൊല്ലുന്നത് വർദ്ധിച്ചു. നൂറുകണക്കിനാൾക്കാർ ഇതിനാൽ മരണപ്പെട്ടിട്ടുണ്ട്. രാജാവായിരുന്ന ക്രിസ്ത്യൻ ഇക്കാര്യത്തിൽ പ്രത്യേക ശ്രദ്ധ ചെലുത്തിയിരുന്നുവത്രേ. ക്രിസ്ത്യൻ നാലാമന്റെ വിശ്വാസം പ്രതിശ്രുതവധുവിനെ കാണാൻ ഡെന്മാർക്കിലേയ്ക്ക് യാത്രചെയ്ത സ്കോട്ട്ലാന്റിലെ ജെയിംസ് ആറാമൻ രാജാവിലേയ്ക്കും പകർന്നുവത്രേ. മോശം കാലാവസ്ഥ മന്ത്രവാദം കാരണമാണെന്ന് ആരോപിച്ച് എഴുപതോളം ആൾക്കാരെ ഇദ്ദേഹം ചുട്ടുകൊന്നുവത്രേ.
ബ്രിട്ടനിൽ രാജ്യദ്രോഹം ആരോപിക്കപ്പെടുന്ന സ്ത്രീകളെ സാധാരണ ചുട്ടുകൊല്ലുകയായിരുന്നു പതിവ്. ഈ രീതിയിൽ പരസ്യമായി സ്ത്രീകളുടെ നഗ്നത പ്രദർശിപ്പിക്കപ്പെട്ടിരുന്നില്ല. പുരുഷന്മാരുടെ വധശിക്ഷയിൽ തൂക്കിക്കൊന്നശേഷം നഗ്നമായ ശവശരീരം വലിച്ചു കീറി പ്രദർശിപ്പിക്കുക പതിവുണ്ടായിരുന്നു. രാജകുടുംബത്തിനെതിരായ കുറ്റങ്ങൾ കൂടിയ രാജ്യദ്രോഹമായും; നിയമപരമായി തന്റെ മേലുദ്യോഗസ്ഥനെ കൊല്ലുന്നത് കുറഞ്ഞ രാജ്യദ്രോഹമായും കണക്കാക്കിയിരുന്നു. ഭാര്യ ഭർത്താവിനെ കൊല്ലുന്നതും രാജ്യദ്രോഹമായി കണക്കാക്കിയിരുന്നുവത്രേ.
ഗ്രീസിൽ ദുർഭരണം നടത്തിയിരുന്ന സിസിലിയിലെ അക്രഗാസിലെ ഫലാറിസ് ഓട് ലോഹം കൊണ്ടുണ്ടാക്കിയ ഒരു കാളയുടെ ആകൃതിയിലുള്ള അറയ്ക്കുള്ളിലായിരുന്നുവത്രേ ശത്രുക്കളെ ചുട്ടുകൊന്നിരുന്നത്. വെളിയിൽ തീവച്ച് അറ ചൂടാക്കുമ്പോൾ ഉള്ളിലുള്ള ആൾക്കാരുടെ കരച്ചിൽ കാളയുടെ ശബ്ദം പോലെ പുറത്തു കേൾക്കുന്ന രീതിയിലായിരുന്നു ഇതിന്റെ നിർമിതി. പെരില്ലസ് എന്ന ഇതിന്റെ ശിൽപ്പി പ്രതിഭലമാവശ്യപ്പെട്ടപ്പോൾ അയാളെത്തന്നെ ഇതിൽ ആദ്യം വധിച്ചു എന്നാണ് കഥ. ഫലാറിസിന്റെ മരണവും ഒടുവിൽ ഈ കാളയ്ക്കുള്ളിലായിരുന്നുവത്രേ.
മസാച്ച്യുസെറ്റ്സിൽ ആൾക്കാരെ ചുട്ടുകൊന്ന രണ്ട് സംഭവമുണ്ടായിട്ടുണ്ട്. 1681-ൽ മരിയ എന്ന അടിമ തന്റെ ഉടമസ്ഥനെ വീടിനു തീ കൊടുത്ത് കൊല്ലാൻ ശ്രമിച്ചതിന് ചുട്ടുകൊന്നതാണ് ആദ്യത്തെ സംഭവം ജാക്ക് എന്ന മറ്റൊരു അടിമയെ ഇതോടൊപ്പം തന്നെ തീവയ്പ്പ് കുറ്റത്തിന് തൂക്കിക്കൊന്നിരുന്നു. മരണശേഷം അയാളുടെ ശരീരം മരിയയോടൊപ്പം തീയിലെറിഞ്ഞു. 1755-ൽ ഒരു കൂട്ടം അടിമകൾ അവരുടെ ഉടമയെ കൊല്ലാൻ ഗൂഢാലോചന നടത്തി എന്ന കുറ്റത്തിന് ഫിലിപ്പ് എന്ന അടിമയെ ചുട്ടുകൊല്ലുകയുണ്ടായി.
1184-ലെ റോമൻ കത്തോലിക് സിനദ് വ്യവസ്ഥാപിത ക്രിസ്തുമതവിശ്വാസത്തിനെതിരായ അഭിപ്രായങ്ങൾക്ക് നൽകാവുന്ന ഔദ്യോഗികശിക്ഷ ചുട്ടുകൊല്ലലാണെന്ന് പ്രഘ്യാപിച്ചു. ചുട്ടുകൊല്ലപ്പെട്ടവർക്ക് മരണാനന്തരം പുനർജീവിക്കാൻ ശരീരമുണ്ടാവില്ല എന്നും വിശ്വസിക്കപ്പെട്ടിരുന്നു. 1215-ലെ നാലാമത്തെ ലാറ്ററൻ കൗൺസിൽ, 1229ലെ സിനദ് , പതിനേഴാം നൂറ്റാണ്ടുവരെയുള്ള ആത്മീയനേതാക്കളും രാഷ്ട്രനേതാക്കളും എന്നിങ്ങനെ പലരും ഈ ശിക്ഷ ശരിവച്ചിരുന്നു.
ഇംഗ്ലണ്ടിൽ ദുർമന്ത്രവാദമാരോപിക്കപ്പെട്ടവരിൽ കുറച്ചുപേരെ മാത്രമേ ചുട്ടുകൊന്നിട്ടുള്ളൂ. ഭൂരിഭാഗം ആൾക്കാരെയും തൂക്കിക്കൊല്ലുകയായിരുന്നു പതിവ്. സർ തോമസ് മാലറിയുടെ, ലെ മോർട്ട് ഡി'ആർതർ , എന്ന പുസ്തകത്തിൽ ആർതർ രാജാവ് രാജ്ഞിയായിരുന്ന ഗ്വൈനവേറർ ലാൻസലോട്ടുമായി വിവാഹേതര ലൈംഗികബന്ധത്തിൽ ഏർപ്പെട്ടതായി അറിഞ്ഞപ്പോൾ മനസ്സില്ലാമനസോടെ രാജ്ഞിയെ ചുട്ടുകൊല്ലാൻ വിധിച്ചു. രാജ്ഞിയുടെ വിവാഹേതര ബന്ധം നിയമപരമായി രാജ്യദ്രോഹമായതാണ് ഇതിനു കാരണം.
ദൈവിക ഇൻക്വിസിഷൻ എന്ന പദ്ധതിയുടെ ഭാഗമായി അധികാരികൾ ഔദ്യോഗിക മതവിശ്വാസമില്ലാത്തവരെ ചുട്ടുകൊന്നിരുന്നു. ചരിത്രകാരൻ ഹെർണാൻഡോ ദെൽ പൾഗാർ കണക്കാക്കിയത് സ്പാനിഷ് ഇൻക്വിസിഷനിൽ 1490 വരെ 2,000 ആൾക്കാരെ ചുട്ടുകൊന്നിരുന്നു എന്നാണ്. ആ സമയത്ത് ഇൻക്വിസിഷൻ തുടങ്ങി ഒരു പതിറ്റാണ്ടേ ആയിരുന്നുള്ളൂ. .
ന്യൂ യോർക്കിൽ തൂണിൽ കെട്ടിയുള്ള പല തീവച്ചുകൊല്ലലും രേഖപ്പെടുത്തിയിട്ടുണ്ട്. അടിമകൾ കലാപം നടത്തുമ്പോഴായിരുന്നു മിക്കപ്പോഴും ഇതു നടക്കുക. 1708-ൽ ഒരു സ്ത്രീയെ ചുട്ടുകൊല്ലുകയും ഒരാളെ തൂക്കിക്കൊല്ലുകയുമുണ്ടായി. 1712-ലെ അടിമക്കലാപത്തെത്തുടർന്ന് 20 പേരെ ചുട്ടുകൊന്നിരുന്നു. 1741-ൽ അടിമകൾ ഗൂഢാലോചന നടത്തി എന്നാരോപിച്ച് 13 പേരെ ചുട്ടുകൊന്നിരുന്നു.
ധാരാളം പേരെ കൊല്ലാനായി വലിയ തീക്കുണ്ഠമുണ്ടാക്കുമ്പോളും വീടുകൾക്ക് തീയിട്ട് ആളുകളെ വധിക്കുമ്പോഴും സാഹചര്യമനുസരിച്ച് ചിലർ പൊള്ളലേൽക്കുന്നതിനു മുൻപു തന്നെ കാർബൺ മോണോക്സൈഡ് തുടങ്ങിയ പുകയിലുള്ള വിഷവാതകം ശ്വസിക്കുന്നതുകൊണ്ട് മരണപ്പെട്ടേയ്ക്കാം. നേരിട്ടുള്ള തീപ്പൊള്ളലേറ്റുള്ള മരണമാണ് ഈ ശിക്ഷാരീതിയിൽ സാധാരണം.
ജാക്വസ് ഡി മോളേ , ജാൻ ഹസ് , ജോൻ ഓഫ് ആർക് , സാവനറോള പാട്രിക് ഹാമിൽട്ടൺ , ജോൺ ഫ്രിത്ത് , വില്യം ടിൻഡേൽ , മൈക്കൽ സെർവെറ്റസ് , ജിയോർഡാനോ ബ്രൂണോ , അവ്വാകം എന്നിവർ ചുട്ടുകൊല്ലപ്പെട്ട പ്രശസ്തരിൽ ചിലരാണ്.
ഇംഗ്ലണ്ടിലെ ഹെൻട്രി എട്ടാമൻ രാജാവിന്റെ രണ്ടാമതും അഞ്ചാമതും ഭാര്യമാരായ ആനി ബോളിൻ, കാതറിൻ ഹൊവാർഡ് എന്നിവരെ വിവാഹേതര ലൈംഗികബന്ധക്കുറ്റത്തിന് രാജാവിന്റെ ഇഷ്ടത്തിനനുസരിച്ച് ശിരഛേദം ചെയ്തോ തീവച്ചോ കൊല്ലാൻ വിധിക്കപ്പെടുകയുണ്ടായി, ഇവരെ ശിരഛേദം ചെയ്താണ് കൊന്നത്.
വടക്കൻ അമേരിക്കയിലെ ആദിമവാസികളൂം തീവച്ചുകൊല്ലൽ ഒരു ശിക്ഷാരീതിയായി ഉപയോഗിച്ചിരുന്നു. മറ്റു ഗോത്രങ്ങൾക്കെതിരേയോ വെള്ളക്കാർക്കെതിരെയോ ഈ ശിക്ഷാരീതി ഉപയോഗിക്കപ്പെട്ടിരുന്നുവത്രേ. പതിഞ്ഞുകത്തുന്ന തീയ്ക്കു മുകളിൽ സാവധാനം ചുട്ടുകൊല്ലുകയായിരുന്നു പതിവ്.
നിലത്തുനാട്ടിയ ഒരു കോലിൽ കെട്ടിനിർത്തി തീവച്ചുകൊല്ലുക എന്ന യൂറോപ്പിൽ പ്രചാരത്തിലുണ്ടായിരുന്ന രീതിയെ ബേണിംഗ് അറ്റ് ദി സ്റ്റേക്ക് എന്നാണ് വിളിക്കുന്നത്. പതിനെട്ടാം നൂറ്റാണ്ടിൽ മിക്ക സ്ഥലങ്ങളിലും ഈ ശിക്ഷാരീതി ഉപേക്ഷിക്കപ്പെട്ടു.
ബൈസന്റൈൻ ചക്രവർത്തിയായിരുന്ന ജസ്റ്റീനിയൻ ക്രിസ്തുമതവിശ്വാസം നഷ്ടപ്പെടുന്നവരെ തീവച്ചുകൊല്ലുകയും സ്വത്തുക്കൾ കണ്ടുകെട്ടുകയും ചെയ്യുമായിരുന്നുവത്രേ. ഇത് ജസ്റ്റീനിയൻ കോഡ് എന്ന നിയമസംഹിതയിൽ ഉൾപ്പെടുത്തിയിരുന്നു.
സാമ്രാജ്യത്തിനു കീഴിൽ അനുസരണയില്ലാത്ത സൊരാസ്ത്രിയൻ മതാനുഭാവികളെ ശിക്ഷിക്കാൻ തീവച്ചു കൊല്ലൽ ഉപയോഗിച്ചിരുന്നുവത്രേ. സൊരാസ്ത്രിയൻ മതത്തിൽ അഗ്നിയെ ആരാധിച്ചിരുന്നു എന്ന വിശ്വാസമായിരുന്നുവത്രേ ഇതിനു കാരണം.
റോമൻ ഭരണാധികാരികൾ ആദ്യകാല ക്രിസ്ത്യൻ രക്തസാക്ഷികളെ ചുട്ടുകൊന്നിരുന്നുവെന്ന് അഭിപ്രായമുണ്ട്. ചിലപ്പോൾ ട്യൂണിക്ക മൊളസ്റ്റ എന്ന കത്തിപ്പിടിക്കുന്നതരം വസ്ത്രമുപയോഗിച്ചായിരുന്നിവത്രേ ഈ ശിക്ഷ നടപ്പാക്കിയിരുന്നത്.
തീവച്ചുകൊല്ലൽ കാലങ്ങളായി നിലവിലുള്ള ഒരു വധശിക്ഷാരീതിയാണ്. രാജ്യദ്രോഹത്തിനും, ദുർമന്ത്രവാദത്തിനും, മതവിശ്വാസത്തിനെതിരേ ചലിക്കുന്നതിനും മറ്റും ശിക്ഷ എന്ന നിലയിൽ പല സമൂഹങ്ങളും ഈ ശിക്ഷാരീതി ഉപയോഗിച്ചിട്ടുണ്ട്.
ജൂലിയസ് സീസറിന്റെ വിവരണമനുസരിച്ച് പുരാതന കെൽറ്റ് വംശജർ കള്ളന്മാരെയും യുദ്ധത്തടവുകാരെയും ഒരു കൂറ്റൻ കോലത്തിനുള്ളിലാക്കി ചുട്ടുകൊല്ലുമായിരുന്നുവത്രേ.
എഡ്വാർഡ് വിറ്റ്മാൻ, എന്ന ഒരു ബാപ്റ്റിസ്റ്റാണ് മതവിശ്വാസമില്ലായ്മ കാരണം ഇംഗ്ലണ്ടിൽ അവസാനമയി ചുട്ടുകൊല്ലപ്പെട്ടയാൾ. 1612 ആഗസ്റ്റ് 11-നാണ് ഇതു നടന്നത്.
ഇലക്ട്രോണിക്സിൽ, വിദൂര നിയന്ത്രണം അല്ലെങ്കിൽ ക്ലിക്കർ എന്നത് ഒരു ഇലക്ട്രോണിക് ഉപകരണമാണ്, സാധാരണയായി വിദൂരത്തുനിന്ന് മറ്റൊരു ഉപകരണം പ്രവർത്തിപ്പിക്കാൻ ഉപയോഗിക്കുന്നു, വയർലെസ് ഇതിന് ഉദാഹരണമാണ്. ഉപഭോക്തൃ ഇലക്ട്രോണിക്സിൽ, ഒരു ടെലിവിഷൻ സെറ്റ്, ഡിവിഡി പ്ലെയർ അല്ലെങ്കിൽ മറ്റ് വീട്ടുപകരണങ്ങൾ പോലുള്ള ഉപകരണങ്ങൾ പ്രവർത്തിപ്പിക്കാൻ ഒരു വിദൂര നിയന്ത്രണ സംവിധാനം ഉപയോഗിക്കാം. നിയന്ത്രണങ്ങളുടെ നേരിട്ടുള്ള പ്രവർത്തനത്തിന് സൗകര്യപ്രദമായ ഉപകരണങ്ങളുടെ പ്രവർത്തനം ഒരു വിദൂര നിയന്ത്രണ സംവിധാനത്തിന് അനുവദിക്കാനാകും. ചെറിയ ദൂരത്തിൽ നിന്ന് ഉപയോഗിക്കുമ്പോൾ അവ മികച്ച രീതിയിൽ പ്രവർത്തിക്കുന്നു. ഇത് പ്രാഥമികമായി ഉപയോക്താവിന് സൗകര്യപ്രദമായ സവിശേഷതയാണ്. ചില സന്ദർഭങ്ങളിൽ, ഒരു ഗാരേജ് ഡോർ ഓപ്പണർ പുറത്തുനിന്ന് ട്രിഗർ ചെയ്യുന്നതുപോലെ, വിദൂര നിയന്ത്രണ സംവിധാനങ്ങൾ ഒരു വ്യക്തിയെ അവർക്ക് അടുത്ത് എത്താൻ കഴിയാത്ത ഒരു ഉപകരണം പ്രവർത്തിപ്പിക്കാൻ അനുവദിക്കുന്നു.
ആദ്യകാല ടെലിവിഷൻ വിദൂര നിയന്ത്രണ സംവിധാനങ്ങൾ അൾട്രാസോണിക് ടോണുകൾ ഉപയോഗിച്ചു. ഇന്നത്തെ റിമോട്ട് കൺട്രോളുകൾ സാധാരണയായി ഇൻഫ്രാറെഡ് വികിരണത്തിന്റെ ഡിജിറ്റൽ കോഡുള്ള പൾസുകൾ അയയ്ക്കുന്ന ഉപഭോക്തൃ ഇൻഫ്രാറെഡ് ഉപകരണങ്ങളാണ്. പവർ, വോളിയം, ചാനലുകൾ, പ്ലേബാക്ക്, ട്രാക്ക് മാറ്റം, ചൂട്, ഫാൻ വേഗത, മറ്റ് നിരവധി സവിശേഷതകൾ എന്നിവ പോലുള്ള പ്രവർത്തനങ്ങൾ അവർ നിയന്ത്രിക്കുന്നു. ഈ ഉപകരണങ്ങളുടെ വിദൂര നിയന്ത്രണ സംവിധാനങ്ങൾ സാധാരണയായി ബട്ടണുകളുടെ ഒരു നിരയുള്ള ചെറിയ വയർലെസ് ഹാൻഡ്‌ഹെൽഡ് ഒബ്‌ജക്റ്റുകളാണ്. ടെലിവിഷൻ ചാനൽ, ട്രാക്ക് നമ്പർ, വോളിയം തുടങ്ങിയ വിവിധ സെറ്റിംഗ്സുകൾ ക്രമീകരിക്കാൻ അവ ഉപയോഗിക്കുന്നു. വിദൂര നിയന്ത്രണ കോഡും അങ്ങനെ ആവശ്യമായ വിദൂര നിയന്ത്രണ ഉപകരണവും സാധാരണയായി ഒരു പ്രോഡക്ട് ലൈനിന് പ്രത്യേകമായുണ്ട്. എന്നിരുന്നാലും, മിക്ക പ്രമുഖ ബ്രാൻഡ് ഉപകരണങ്ങളിലും നിർമ്മിച്ച വിദൂര നിയന്ത്രണ സംവിധാനങ്ങൾ ഉള്ള യൂണിവേഴ്സൽ റിമോട്ടുകളുമുണ്ട്.
സാങ്കേതിക പുരോഗതിയും പരസ്പര ബന്ധിത ഉപകരണങ്ങളും അടയാളപ്പെടുത്തിയ ഒരു യുഗത്തിൽ, സാർവത്രിക റിമോട്ട് സൗകര്യവും ലാളിത്യവും പ്രതീകപ്പെടുത്തുന്ന ഒരു മികച്ച ഉപകരണമായി ഉയർന്നുവന്നിരിക്കുന്നു. ഒരൊറ്റ ഇന്റർഫേസ് ഉപയോഗിച്ച് ടെലിവിഷനുകളും ഓഡിയോ സിസ്റ്റങ്ങളും സ്മാർട്ട് ഹോം ഉപകരണങ്ങളും വരെ വിവിധ ഇലക്ട്രോണിക് ഗാഡ്‌ജെറ്റുകൾ നിയന്ത്രിക്കാൻ രൂപകൽപ്പന ചെയ്‌തിരിക്കുന്ന ഉപകരണമാണ് യൂണിവേഴ്‌സൽ റിമോട്ട്. ഈ സമർത്ഥമായ കണ്ടുപിടുത്തം നമ്മുടെ ചുറ്റുപാടുകളുമായി ഇടപഴകുന്ന രീതിയെ പുനർരൂപകൽപ്പന ചെയ്‌തു, നമ്മുടെ ജീവിതത്തിൽ നിരന്തരം വികസിച്ചുകൊണ്ടിരിക്കുന്ന ഡിജിറ്റൽ ഉപകരണങ്ങളുടെ ക്രമം കൈകാര്യം ചെയ്യുന്നതിനുള്ള കാര്യക്ഷമമായ സമീപനം വാഗ്ദാനം ചെയ്യുന്നു.
നിക്കോലാടെസ്ലയാണ് റിമോട്ട് കൺട്രോളർ കണ്ടുപിടിച്ചത്. 1898ൽ ന്യൂയോർക്കിൽ അദ്ദേഹം ഒരു ബോട്ട് റിമോട്ട് കൺട്രോളർ ഉപയോഗിച്ച് നിയന്ത്രിച്ചു. 50 വർഷത്തിലേറെ കഴിഞ്ഞാണ് ടെലിവിഷൻ റിമോട്ട് പ്രാവർത്തികമായത്. 1955ൽ വയർലസ് ആയ ഒരു റിമോട്ട് ആവിഷ്കരിക്കപ്പെട്ടു. പ്രകാശം ഉപയോഗിച്ചായിരുന്നു ഇത് പ്രവർത്തിച്ചിരുന്നത്. 1956ൽ ശബ്ദതരംഗങ്ങൾ ഉപയോഗിച്ച് പ്രവർത്തിക്കുന്ന ടിവി റിമോട്ട് റോബർട്ട് അഡ്ലർ എന്ന ഓസ്ട്രിയക്കാരൻ കണ്ടത്തി. സ്പേസ് കമാൻഡ് എന്നായിരുന്നു അതിന്റെ പേര്. പിന്നീട് ഇത് അൾട്രാസോണിക് സൗണ്ട് ഉപയോഗിച്ച് റോബർട്ട് അഡ്ലർ പരിഷ്കരിച്ചു. രണ്ടര ശതാബ്ദങ്ങൾക്ക് ശേഷം ഇൻഫ്രാറെഡ് ഉപയോഗിച്ച് പ്രവർത്തിക്കുന്ന ടി.വി. റിമോട്ട് നിലവിൽ വന്നു.
1894-ൽ, ബ്രിട്ടീഷ് ഭൗതികശാസ്ത്രജ്ഞനായ ഒലിവർ ലോഡ്ജിന്റെ പ്രകടനത്തിനിടയിൽ, വയർലെസ് ആയി നിയന്ത്രിക്കുന്നതിന്റെ ആദ്യ ഉദാഹരണം, അതിൽ ഒരു ബ്രാൻലിയുടെ കോറർ ഉപയോഗിച്ച് ഒരു മിറർ ഗാൽവനോമീറ്ററിൽ വൈദ്യുതകാന്തിക തരംഗം കൃത്രിമമായി സൃഷ്ടിക്കുമ്പോൾ പ്രകാശത്തിന്റെ ഒരു ബീം നീക്കാൻ സാധിച്ചു. 1895-ൽ ജഗദീഷ് ചന്ദ്ര ബോസ് റേഡിയോ തരംഗങ്ങൾ ഉപയോഗിച്ച് ഒരു തോക്ക് ട്രിഗർ ചെയ്യുന്നതിലൂടെയും മൈക്രോവേവ് ഉപയോഗിച്ച് മണി മുഴക്കിക്കൊണ്ടും 75 അടി അകലെയുള്ള ഭിത്തികളിലൂടെ പ്രസരിപ്പിച്ചു.റേഡിയോ ഇന്നൊവേറ്റർമാരായ ഗുഗ്ലി
ഒന്നിലധികം റിമോട്ടുകളെ ഒരൊറ്റ ഉപകരണത്തിലേക്ക് ഏകീകരിക്കാനുള്ള കഴിവാണ് യൂണിവേഴ്സൽ റിമോട്ടിന്റെ ഏറ്റവും ശ്രദ്ധേയമായ സവിശേഷത. മുൻകാലങ്ങളിൽ, അവരുടെ താമസസ്ഥലങ്ങൾ അലങ്കോലപ്പെടുത്തുന്ന റിമോട്ടുകളുടെ ഒരു ശേഖരം പലപ്പോഴും കുടുംബങ്ങളെ ബാധിച്ചിരുന്നു. ഒരു യൂണിറ്റ് ഉപയോഗിച്ച് അവരുടെ എല്ലാ ഉപകരണങ്ങളും നിയന്ത്രിക്കാൻ ഉപയോക്താക്കളെ പ്രാപ്തരാക്കുന്നതിലൂടെ യൂണിവേഴ്സൽ റിമോട്ട് ഈ നിരാശ ഇല്ലാതാക്കുന്നു, അങ്ങനെ കാര്യക്ഷമത വർദ്ധിപ്പിക്കുകയും ചെയ്യുന്നു.
യൽമോ മാർക്കോണിയും വില്യം പ്രീസും, 1896 ഡിസംബർ 12 ന് ടോയിൻബീ ഹാളിൽ നടന്ന പ്രകടനത്തിൽ, ഒരു കമ്പിയിലും ബന്ധിപ്പിക്കാത്ത ഒരു പെട്ടിയിലുള്ള ബട്ടൺ അമർത്തികൊണ്ട് മണി മുഴക്കി. 1897-ൽ ബ്രിട്ടീഷ് എഞ്ചിനീയറും ലണ്ടനിലെ കിംഗ്സ് കോളേജിലെ ഇലക്ട്രിക്കൽ എഞ്ചിനീയറിംഗ് വിഭാഗത്തിലെ പ്രൊഫസറുമായ ഏണസ്റ്റ് വിൽസൺ "ഹെർട്സിയൻ" തരംഗത്താൽ നിയന്ത്രിക്കപ്പെടുന്ന ടോർപ്പിഡോകളുടെയും അന്തർവാഹിനികളുടെയും ഒരു വിദൂര റേഡിയോ നിയന്ത്രണ ഉപകരണം കണ്ടുപിടിച്ചു.
2004-ൽ ഇന്ത്യൻ മഹാസമുദ്രത്തിൽ സംഭവിച്ച ഭൂകമ്പത്തിലും തുടർന്നുണ്ടായ സുനാമിയിലും തകർന്ന തീരപ്രദേശങ്ങളിൽ മഠം നടത്തിയ ദുരിതാശ്വാസ പ്രവർത്തങ്ങൾ ശ്രദ്ധേയമായിരുന്നു. ദുരിതാശ്വാസ ക്യാമ്പുകൾ, ഭക്ഷണം, പുതിയ വീടുകളും, സാമഗികളും, മനശാസ്ത്ര കൗൻസിലിങ്ങുകൾ, തൊഴിൽ പരിശീലനം, പുതിയ ഭവനങ്ങൾ നിർമ്മിച്ചു നൽകുക, വൈദ്യസഹായം, ഇന്ത്യയിലും ശ്രീലങ്കയിലുമായി മത്സ്യതൊഴിലാളികൾക്ക് 700 പുതിയ മത്സ്യബന്ധന വള്ളങ്ങൾ നൽകുക എന്നിങ്ങനെ വിവിധ സേവനങ്ങൾ മഠം സുനാമി ബാധിത പ്രദേശങ്ങളിൽ ചേയ്തു. കൂടാതെ ഇനി ഒരു ദുരന്തം അഭിമുഖീകരിക്കേണ്ടി വന്നാൽ എത്രയും വേഗം ജനങ്ങൾക്ക് രക്ഷപ്പെടാൻ പാകത്തിന് സുനാമി സാധ്യതാ പ്രദേശമായ ആലപ്പാട് പഞ്ചായത്തിൽ കായംകുളം കായലിനു കുറുകേ അമൃതസേതു എന്ന പേരിൽ ഒരു പാലവും മഠം നിർമ്മിച്ചു. .